Ulugʻbek Roʻzimov

Ulugʻbek Ikromovich Roʻzimov (1968-yil 15-avgust – 2017-yil 8-may) – Oʻzbekistonlik futbol himoyachisi. Roʻzimov Oʻzbekiston terma jamoasining sobiq futbolchisi boʻlib, u faoliyati davomida milliy terma jamoada jami 23 ta oʻyin oʻtkazib, ikkita gol urgan.

 Faoliyati 
Ulugʻbek Roʻzimov Toshkent shahrida tugʻilgan boʻlib, 1985-yilda SSSR ikkinchi ligasi „Xonqa“ jamoasi tarkibida futbol maydonlarida oʻynagan, 1986-yilgacha oʻynagan. 1989-yilda oʻsha paytda birinchi ligada oʻynagan Toshkentning „Paxtakor“ jamoasiga, yil oxirida Urganchning „Jayxun“ jamoasida ikkinchi liga klubida oʻynadi. Keyingi yili u „Paxtakor“ga qaytib, u bilan birinchi liganing kumush medallari va oliy ligaga yoʻllanmani qoʻlga kiritgan. Ammo Roʻzimov keyingi mavsumni ikkinchi quyi liga vakili Toshkentning „Umid“ jamoasida oʻtkazgan.

Ulugʻbek Roʻzimov 1992-yil Mustqail Oʻzbekiston Oliy ligasining dastlabki mavsumida Namanganning „Navbahor“ klubida oʻynagan. 1992-yilda jamoa bilan birga Oʻzbekiston kubogini qoʻlga kiritgan. 1994-yil yana „Paxtakor“ jamoasida oʻynab, 1997-yilda mamlakat kubogini qoʻlga kiritgan. 1997-yildan 1998-yilgacha Xorazm jamoasi tarkibida oʻynagan va 1999-yildan 2001-yilgacha oʻynagan Bekobodning „Metallurg“ jamoasida oʻyinlarini yakunlagan.

Ulugʻbek Roʻzimov 2017-yil 8 may kuni jigar sirrozi, ogʻir xastalikdan vafot etgan.

 Klublar karyerasi 
YillarKlubOʻyinGol1985—1986Xonqa65(5)1989Paxtakor7(0)1989Jayhun (Urganch)3(1)1990Paxtakor21(0)1991Umid42(8)1992—1993Navbahor (Namangan)50(7)1994—1997Paxtakor84(5)1997—1998Xorazm20(1)1999—2001Metalurg (Bekobod)86(12)

 Milliy terma jamoada 
Ulugʻbek Roʻzimov Oʻzbekiston terma jamoasidagi debyutini 1992-yil 28-iyunda Turkmaniston terma jamoasi bilan oʻrtoqlik uchrashuvida oʻtkazgan. 1994-yilda Roʻzimov Yaponiyada boʻlib oʻtgan Osiyo oʻyinlarida ishtirok etish uchun terma jamoaga kiritilgan. AFC bu yil terma jamoalar safiga faqat 23 yoshgacha boʻlgan futbolchilarni jalb qilish toʻgʻrisida qaror qabul qilgan boʻlsa-da, bu turnirga deyarli barcha jamoalar eng kuchli tarkib bilan kelgan. Turnirda Ulugʻbek Roʻzimov musobaqa gʻolibligini qoʻlga kiritgan jamoaning asosiy himoyachilaridan biri boʻldi. Keyinchalik Roʻzimov 1996-yilgacha terma jamoa tarkibida oʻynadi va Osiyo Kubogida ishtirok etgan. U terma jamoa tarkibida jami 23 ta oʻyinda maydonga tushib, 2 ta gol urgan.

 Yutuqlar 
Navbahor (Namangan)

 Oʻzbekiston kubogi sohibi : 1992

Paxtakor

 SSSR Birinchi ligasi 2-oʻrin siohibi 1990
 Oʻzbekiston kubogi sohibi : 1997

Oʻzbekiston terma jamoasi

 Osiyo oʻyinlari gʻolibi: 1994

 Davlat mukofotlari 
1994 yili Osiyo oʻyinlarida terma jamoa safida erishgan gʻalabadan soʻng Ulugʻbek Roʻzimov boshqa oʻyinlarda gʻolib chiqqan sportchilar va ularning murabbiylari bilan birga O‘zbekiston Respublikasi davlat mukofoti – „Shuhrat“ medali bilan taqdirlangan.

 Manbalar 

 Havolalar 

 Ulugʻbek Roʻzimov
 Roʻzimov Ulugʻbek Ikramovich

Turkum:Toshkentda tugʻilganlar
Turkum:Toshkentda vafot etganlar
Turkum:Toshkentlik futbolchilar
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Xonqa klubi futbolchilari
Turkum:Paxtakor jamoasi futbolchilari
Turkum:Xorazm futbolchilari
Turkum:Umid Toshkent klubi futbolchilari
Turkum:Navbahor futbolchilari
Turkum:Metallurg Bekobod klubi futbolchilari
Turkum:Oʻzbekiston milliy terma jamoasi erkak futbolchilari
Turkum:Osiyo Kubogi 1996 futbolchilari
Turkum:Futbol boʻyicha Osiyo oʻyinlari sovrindorlari
Turkum:Oʻzbekiston uchun Osiyo oʻyinlarida oltin medali sohiblari
Turkum:Osiyo oʻyinlari 1994 futbolchilari
Turkum:Shuhrat medali sohiblari
Turkum:Jigar sirrozidan oʻlganlar
Turkum:Alifbo boʻyicha sportchilar